GeForce FX

GeForce FX係由nVidia 係2002年秋季嘅Comdex展入面發佈。Geforce FX 5800 Ultra 係史上第一款支持DDR 2 顯示記憶體嘅顯示卡。佢用咗CineFX 引擎，而且支持CG高級編程語言，亦完全支持微軟嘅Direct 9.0a。NV30 晶片係全新設計過嘅，同NV25得極少相同嘅地方，而晶體管數量更加係上一代嘅兩倍。

核心用TSMC 0.13微米製程嚟製造。同上一代0.15 微米製程相比，新嘅製程可以令電晶體縮細25% 而且快咗25%。

但係由於NV30 結構複雜，導致成品率比較低。而128bit 嘅記憶體頻寬嚴重限制咗佢嘅性能，由於頻率高，所以發熱量亦都好高。一定要用高噪音嘅散熱扇同要霸佔一條PCI 槽，成為產品嘅其中一個缺陷。

最後nVidia 推出咗GeForce FX 5900，改用256bit 記憶體頻寬，比起舊作提升一倍，亦用返技術上較為成熟嘅DDR 記憶體。

DDR 2記憶體 
GeForce 5800 Ultra 第一次用DDR 2 作為記憶體，時脈比DDR 更高，不過功秏亦相應提高，時間延遲亦變得更加嚴重。所以就算用咗新技術，亦都只有128Bit 頻寬，完全唔能夠發揮NV30 應有嘅效能。而對手ATi 嘅Radeon 9700 Pro 雖然係用DDR 嚟做記憶體，但就有256Bit 頻寬，所以效能比GeForce 5800 Ultra 更加高。

系列第一張顯示卡 - GeForce FX 5800 Ultra規格 
核心電晶體數目：1億2500萬個，比ATi 嘅R300 多咗2500萬個
制程：130nm
時脈：500Mhz
Pixel Shader 流水線：8 x 1條
Vertex Shader 引擎：6個

記憶體
記憶體時脈：1GHz
支援DDR 2 記憶體
記憶體頻寬：128Bit架構
採用AGP 8x 介面
完全支援Direct 9.0a，支援像素著色引擎Pixel Shader 2.0+ 版本

型號表 
 GeForce FX 5200
 GeForce FX 5200 Ultra
 GeForce FX 5500
 GeForce FX 5600
 GeForce FX 5600XT
 GeForce FX 5700 LE
 GeForce FX 5700
 GeForce FX 5700 Ultra
 GeForce FX 5800
 GeForce FX 5800 Ultra
 GeForce FX 5900 ZT
 GeForce FX 5900 XT
 GeForce FX 5900 Ultra
 GeForce FX 5950 Ultra

對手 
ATi Radeon 9 Series

顯示卡
NVidia